LATVIJAS REPUBLIKAS MINISTRU KABINETS

2018.gada Rīkojums Nr.\_\_\_

Rīgā (prot. Nr. \_\_§\_\_)

**Par valsts īpašuma objekta "Vecliepiņas", Padures pagastā, Kuldīgas novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts nekustamo īpašumu "Vecliepiņas", Padures pagastā, Kuldīgas novadā (nekustamā īpašuma kadastra Nr. 6272 005 0364) - zemes vienību (zemes vienības kadastra apzīmējums 6272 005 0364) 0,6 ha platībā un uz zemes vienības esošo inženierbūvi - betona laukumu.
2. Valsts akciju sabiedrībai "Privatizācijas aģentūra" ierakstīt šā rīkojuma 1. punktā minēto valsts nekustamo īpašumu zemesgrāmatā uz Latvijas valsts vārda valsts akciju sabiedrības "Privatizācijas aģentūra" personā.
3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvēm, 80 procentu apmērā maksā *euro* un 20 procentu apmērā – privatizācijas sertifikātos.
4. Šā rīkojuma 1.punktā minētā valsts nekustamā īpašuma sastāvā esošās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.

### **Ministru prezidents M.Kučinskis**

**Ministru prezidenta biedrs,**

**ekonomikas ministrs A.Ašeradens**

**Iesniedzējs:**

**Ministru prezidenta biedrs,**

**ekonomikas ministrs A.Ašeradens**

**Vīza: Valsts sekretārs Ē.Eglītis**